PRAVILNIK

O IZMJENAMA I DOPUNAMA PRAVILNIKA O AEROSOLNIM RASPRŠIVAČIMA

# Članak 1.

U Pravilniku o aerosolnim raspršivačima (Narodne novine, br. 45/2014 i 140/2014) u članku 1. stavku 2. iza podstavka 4. dodaje se podstavak 5. koji glasi:

»- Direktiva Komisije (EU) 2016/2037 оd 21. studenoga 2016. o izmjeni Direktive Vijeća 75/324/EEZ u pogledu najvećeg dopuštenog tlaka aerosolnih raspršivača te radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa (Tekst značajan za EGP (SL L 314, 22.11.2016.)).«.

# Članak 2.

(1) U Dodatku 2.Opće odredbe Pravilnika

a) točka 2.2 mijenja se i glasi:

2.2. Označivanje

Ne dovodeći u pitanje Uredbu (EZ) br. 1272/2008 svaki aerosolni raspršivač mora vidljivo imati čitljive i neizbrisive oznake:

1. ako je aerosol klasificiran kao „nezapaljiv” prema kriterijima iz točke 1.9., oznaku opasnosti „Upozorenje” i ostale elemente naljepnice za 3. kategoriju aerosola predviđene u tablici 2.3.1. u Prilogu I. Uredbi (EZ) br. 1272/2008;
2. ako je aerosol klasificiran kao „zapaljiv” prema kriterijima iz točke 1.9., oznaku opasnosti „Upozorenje” i ostale elemente naljepnice za 2. kategoriju aerosola predviđene u tablici 2.3.1. u Prilogu I. Uredbi (EZ) br. 1272/2008;
3. ako je aerosol klasificiran kao „vrlo lako zapaljiv” prema kriterijima iz točke 1.9., oznaku opasnosti „Opasnost” i ostale elemente naljepnice za 1. kategoriju aerosola predviđene u tablici 2.3.1. u Prilogu I. Uredbi (EZ) br. 1272/2008;
4. ako je aerosolni raspršivač namijenjen za maloprodaju, oznaku obavijesti P102 predviđenu u dijelu 1. tablici 6.1. Priloga IV. Uredbi (EZ) br. 1272/2008;
5. sve dodatne oznake upozorenja o djelovanju kojima se potrošače upozorava na posebne opasnosti proizvoda; ako su uz aerosolni raspršivač priložene zasebne upute za upotrebu, u njima se moraju naglasiti takva upozorenja o djelovanju.

b) točka 3.1.2. mijenja se i glasi:

3.1.2 Tlak pri 50 °C u aerosolnom raspršivaču ne smije biti veći od vrijednosti predviđenih u sljedećoj tablici, ovisno o sadržaju plinova u aerosolnom raspršivaču:

|  |  |
| --- | --- |
| **Sadržaj plinova** | **Tlak pri 50 °C** |
| Ukapljeni plin ili mješavina plinova koji su zapaljivi u zraku temperature 20 °C pri standardnom tlaku od 1,013 bara | 12 bara |
| Ukapljeni plin ili mješavina plinova koji nisu zapaljivi u zraku temperature 20 °C pri standardnom tlaku od 1,013 bara | 13,2 bara |
| Stlačeni plinovi ili pod tlakom otopljeni plinovi koji nisu zapaljivi u zraku temperature 20 °C pri standardnom tlaku od 1,013 bara | 15 bara |

# Članak 3.

Ovaj Pravilnik objavit će se u »Narodnim novinama«, a stupa na snagu 12. veljače 2018.

KLASA:

URBROJ:

Zagreb,

POTPREDSJEDNICA VLADE I MINISTRICA

dr. sc. Martina Dalić